b'\n_START_ARTICLE_\nSamson Isberg\n_START_SECTION_\nPrivatliv\n_START_PARAGRAPH_\nSamson Samsonsen Isberg ble f\xc3\xb8dt som den eldste av \xc3\xa5tte s\xc3\xb8sken. Hans far var Samson Samsonsen Isberg d. e. (1764\xe2\x80\x931833) og moren Anna Sveinsdatter Skjeld\xc3\xa5s (1764\xe2\x80\x931800). Moren d\xc3\xb8de da han var fem \xc3\xa5r gammel. Faren giftet seg igjen i alt tre ganger._NEWLINE_Samson Isberg flyttet til Bergen, etter sigende gikk han ikke overens med sin stemor. I Bergen gikk han underoffisersskolen og ble sersjant. Etter endt tjeneste ble han underinspekt\xc3\xb8r ved Bergen Tukthus._NEWLINE_Den 26. desember 1833 giftet han seg med den 23 \xc3\xa5r gamle Anna Henriche Hansen i Bergen domkirke. De fikk fire barn mellom 1835 og 1845. Den 3. april 1864 ble Samson Isberg enkemann. Han giftet seg ikke igjen. Den 25. mai 1873 d\xc3\xb8de han i Bergen.'